Fa re akanya ka tsela e gantsi motho a itshwarang ka yone fa go na le loso, kafa a kgonang go gakologelwa le go ithuta dilo ka tsela e e gakgamatsang ka teng le kafa a eletsang go tshelela ruri ka teng, a ga go bonale sentle gore o ne a diretswe go tshela? Ee ruri, Modimo ga a bopela batho gore loso e nne phelelo ya bone ya tlholego, mme o ba bopile ka tebelelo ya gore ba tshelele ruri. Ela tlhoko isagwe e Modimo a neng a e solofetsa batho ba ntlha ba babedi: “Atang lo ntsifale lo tlatse lefatshe lo bo lo le fenye, mme lo laole ditlhapi tsa lewatle le dibopiwa tse di fofang tsa magodimo le sebopiwa sengwe le sengwe se se tshelang se se tsamayang mo lefatsheng.” (Genesise 1:28) A isagwe e e molemo, e e nnelang ruri! Onkutlwile: Boammaaruri ke gore, Daniele o ne a sa tlhaloganye ka gonne e ne e ise e nne nako ya gore Modimo a letle batho go tlhaloganya bokao jwa boporofeti jwa buka ya Daniele. Mme mo motlheng wa rona, re kgona go bo tlhaloganya ka botlalo.